סמואל יאנג

סמואל בולדווין מרקס יאנג (באנגלית: Samuel Baldwin Marks Young; 9 בינואר 1840 – 1 בספטמבר 1924) היה איש צבא אמריקאי, לוטננט גנרל בצבא ארצות הברית, נשיא מכללת המלחמה של צבא ארצות הברית בין 1902–1903, וראש מטה צבא ארצות הברית הראשון, בשנים 1903–1904.

ביוגרפיה 
סמואל בולדווין מרקס יאנג נולד בפיטסבורג, פנסילבניה, ב-9 בינואר 1840. הוא למד בקולג' ג'פרסון ואז התגייס כטוראי מתנדב ברגימנט חיל הרגלים ה-12 של פנסילבניה בשנת 1861. עד מהרה הוא מונה לקפטן רגימנט חיל הפרשים הרביעי של פנסילבניה. בשנת 1861 הוא התחתן עם מרגרט מקפדן. בסופה של מלחמת האזרחים האמריקנית, יאנג היה בדרגת בריגדיר גנרל. בשנת 1866 החל דרכו הצבאית מחדש לא כמתנדב אלא כחייל סדיר. יאנג נלחם עם רגימנט הפרשים השמיני במלחמות נגד שבטי האינדיאנים בדרום מערב ארצות הברית (דוגמת האפאצ'י) בין השנים 1866 ל-1879. בתקופה זו הוא הועלה מדרגת מייג'ור סדיר לקולונל.

במהלך מלחמת ארצות הברית–ספרד, יאנג היה בריגדיר גנרל ולאחר מכן גנרל חיל המתנדבים. הוא פיקד על חיל המתנדבים במהלך המערכה בקובה בשנת 1898. לאחר המלחמה הוא הוביל חיל המתנדבים במהלך מלחמת ארצות הברית–הפיליפינים בשנים 1899–1901 ואז שימש כמושל הזמני נשל מחוז לוזון (צפון הפיליפינים). בשנת 1900 מונה יאנג למייג'ור גנרל. בשנת 1902 כיהן יאנג כנשיא הראשון של מכללת המלחמה של צבא ארצות הברית. בשנת 1903 הועלה לדרגת לוטננט גנרל. הוא היה ראש מטה צבא ארצות הברית הראשון מן ה-15 באוגוסט 1903 עד 8 בינואר 1904, תפקיד שבמסגרתו החליף את נלסון מיילס, "הגנרל המפקד" האחרון. באותה תקופה פיקח על יישום תפיסת המטכ"ל בנוגע לארגון הצבא. הוא פרש משירות פעיל בשנת 1904 ויצא לגמלאות.

יאנג נפטר בהלנה, מונטנה, ב-1 בדצמבר 1924.

קישורים חיצוניים 

 
 סמואל יאנג, בית העלמין ארלינגטון

גנרלים בצבא ארצות הברית
מלחמת ארצות הברית–ספרד
אמריקאים שנולדו ב-1840
אמריקאים שנפטרו ב-1924